Sultan Mansur I

Sultan Mansur Riayat Syah I Ibni Almarhum Sultan Zainal Abidin Shah I (1138 H/1725 M atau 1723 M – 14 Jamadilakhir 1208 H/14 Julai 1794 M), dikenali sebagai Tun Dalam atau Marhum Janggut selepas kemangkatan baginda, ialah Sultan Terengganu kedua dan putera kepada Sultan Zainal Abidin I. Dilahirkan pada 1710, baginda memerintah pada tahun 1733—1793. Baginda berkahwin dengan Tengku Bulang, puteri Sultan Sulaiman Badrul Alam Shah. Isteri baginda yang kedua ialah Nang Senik, puteri kepada Long Dil pembesar dari Pulau Melur, Kelantan. Baginda mangkat pada 17 Januari 1794 lalu digantikan oleh puteranya, Sultan Zainal Abidin II. Tiga bulan sebelum baginda mangkat, baginda telah berangkat ke Kelantan bagi menyaksikan puteranya yang ke-6, Tengku Muhammad yang juga menantu Long Yunus ditabalkan sebagai Sultan dan Yang Di-Pertuan Muda Kelantan.  

Putera baginda iaitu Tengku Muhammad ibni al-Marhum Sultan Mansur Riayat Shah yang berkahwin dengan Engku Tuan Nawi binti al-Marhum Sultan Long Yunus iaitu puteri baginda Sultan Kelantan, menjadi Sultan Kelantan yang memerintah dari 1795 hingga 1800.

Kemangkatan 
Pada tahun 1208 H bersamaan 1794 M, baginda mula kegeringan. Pada malam Jumaat 14 Jamadilakhir 1208 H bersamaan 14 Julai 1794 M, tembakan meriam telah dilepaskan menandakan kemangkatan beliau pada hari tersebut. Pada keesokan harinya, jenazah baginda telah disiramkan lalu disembahyangi. Kemudian, jenazah baginda dimakamkan di dalam kawasan Masjid Abidin, Kuala Terengganu.

Lihat juga 
 Sejarah Terengganu
 Sultan Terengganu

Nota kaki

Rujukan 

Kelahiran 1710
Kematian 1794
Sultan Terengganu